**ΜΑΖΑ-ΒΑΡΟΣ**

ΠΡΟΣΟΧΗ!

Άλλο μάζα ,άλλο βάρος!

**Η μάζα** είναι η ποσότητα της ύλης που περιέχει ένα σώμα. Είναι σταθερή σε όλο το Σύμπαν. Είτε είμαστε στη γη, είτε στη σελήνη, είτε στον Άρη, είτε στην Άθήνα είτε στο Έβερεστ η μάζα μας είναι η ίδια.

Επίσης η μάζα μετριέται με ζυγαριά και η μονάδα μέτρησης είναι το 1 Kg (χιλιόγραμμο ή κιλό στην καθημερινή γλώσσα)

**Το βάρος** είναι η δύναμη με την οποία η γη έλκει τα σώματα προς το κέντρο της. Άν βρεθούμε στη σελήνη, της οποίας η μάζα είναι περίπου 6 φορές μικρότερη από αυτή της γης, η δύναμη με την οποία θα μας έλκει θα είναι 6 φορές μικρότερη. Δηλαδή το «σεληνιακό βάρος» μας θα είναι 6 φορές μικρότερο από το «γήινο βάρος» μας.

Επίσης το βάρος μετριέται με δυναμόμετρο και η μονάδα μέτρησης είναι το 1Ν (Nιούτον).

Πώς μεταβάλλεται το βάρος σε σχέση με το υψόμετρο και το γεωγραφικό πλάτος;

Όσο απομακρυνόμαστε από το κέντρο της γης τόσο μειώνεται το βάρος μας. Δηλαδή είναι μεγαλύτερο το βάρος μας στην επιφάνεια της γης από όσο είναι αν πάμε στην κορυφή του Έβερεστ. (μεταβολή βάρους αντιστρόφως ανάλογη με το υψόμετρο).

Επίσης όσο πλησιάζουμε προς τους πόλους της γης, επειδή η ακτίνα της γης εκεί είναι μικρότερη από ότι στον Ισημερινό, το βάρος είναι μεγαλύτερο. Αντίθετα στον Ισημερινό, όπου η ακτίνα είναι μεγαλύτερη, το βάρος είναι μικρότερο.

ΠΡΟΣΟΧΗ:

**Είναι λάθος να λέμε**: «Ζυγίστηκα σήμερα και το βάρος μου ήταν 60 κιλά.»

**ΣΩΣΤΟ:**

Ζυγίστηκα σήμερα και η **μάζα μου** ήταν 60 κιλά.